google/wiki40b huggingface dataset:
Underslag

Underslag er en kriminell handling som går ut på å tilegne seg en løsøregjenstand som helt eller delvis tilhører en annen, men som man er i besittelse av. Underslag skiller seg altså fra tyveri ved at man allerede er i besittelse av gjenstanden, og noen besittelsesforrykkelse finner dermed ikke sted. Underslagets karakter av tillitsbrudd er ofte brukt for å betegne forskjellen mellom tyveri og underslag. Man kan også straffes for underslag dersom man «rettsstridig forføyer over penger han har innfordret for en annen eller som på annen måte er betrodd ham». Underslag reguleres i dag av Almindelig borgerlig Straffelov § 255. (§ 324 fom 1. oktober 2015)
Skyldkravet ved underslag er forsett, jf. straffeloven § 21. I tillegg kreves det såkalt vinnings hensikt. Dette innebærer kort forklart at formålet ved underslaget må ha vært å tilegne seg selv eller en annen person en uberettiget vinning. Er formålet et annet, for eksempel å plage fornærmede, kan man ikke straffes for underslag (men andre straffebud vil kunne komme til anvendelse).
Underslag kan naturligvis også dreie seg om ikke-økonomiske forhold. I politiske debatter er det for eksempel ikke uvanlig å underslå fakta for å fremme sitt eget budskap eller sin egen argumentasjon. Man kan også drive med underslag av opplysninger i betydningen å underslå eller bagatellisere informasjon som av andre anses viktig, eller som rett og slett er viktig i en faglig kontekst. Slike former for underslag er imidlertid som regel ikke straffbare. Unntaket kan for eksempel være når et forvaltningsorgan i sin drøfting og utredning av en forvaltningssak eller en straffesak bevisst unnlater å trekke inn forhold som taler i en annen retning enn den som forvaltningsorganet ser seg tjent med. Slike former for underslag kan i verste fall medføre justismord.
Safed Koh

Safed Koh (persisk: سفید کوه) eller Spin Ghar (pashto: سپين غر) er en fjellkjede på grensen mellom Afghanistan og Pakistan. Navnet Safed Koh betyr bokstavelig talt «hvitt fjell». Fjellkjeden er også kjent som Safidfjellene eller Morgafjellene. Den høyeste fjelltoppen er Sikaram, 4 761 moh. Dette fjellet har bratte sider og utsyn over alle omkringliggende fjell. Med unntak av et smalt lavpunkt, Kabul-elven, som skjærer gjennom fjellene og renner østover ut i Indus, er fjellkjeden direkte forbundet med Shandur-utløperen av fjellsystemet Hindu Kush.
En liten del av fjellkjeden krysses av Khyber-passet. De lave skråningene er nesten golde; furu og himalaiaseder vokste tidligere på hovedkjeden, men ødeleggelsene under den afghanske borgerkrigen reduserte tømmerressurser. Det drives noe jordbruk i dalene.
Freden i Praha i 1635

Freden i Praha var en fredsavtale som ble inngått under Trettiårskrigen den 30. mai 1635 mellom Ferdinand II keiseren av det tysk-romerske rike, og representanter for den katolske liga og Sachsen.

Forspill

Den keiserlige feltherre Albrecht von Wallenstein innledet allerede i 1633 fredsforhandlinger, men disse ble avvist av kurfyrstene i Brandenburg og Sachsen. Etter mordet på Wallenstein i februar 1634 ble det gjort nye fredsforsøk og i november samme år sluttet keiseren og Sachsen våpenstillstand i Pirna.

Avtalens (manglende) konsekvenser

En forutsetning for freden var at alle fremmende makter skulle forlate Tyskland, noe som Sverige nektet å gjøre, ettersom man anså seg å ha rett til kompensasjon for krigsårene. Frankrike kunne ikke akseptere at viktige områder ved Rhinen kom under kontroll av Habsburgs spanske og østerrikske grener. Dessuten var det visse tyske parter som ikke sluttet seg til freden, og alle kalvinister var utelukket fra den.
Pragerfredens svakhet var at den bygde på troen at krigen var en tysk borgerkrig, mens det i virkeligheten var en alleuropeisk krig. Krigen ble ikke avsluttet i og med denne traktaten, men det tok fornyet fart i og med den fransk-svenske allianse. Trettiårskrigen skulle forsette frem til Freden i Westfalen i året 1648.
Hyborhabdini

Utbredelse

Hyborhabdus singularis lever på Borneo.
John Bramhall

Første år

Bramhall var født i Yorkshire og matrikulert ved Sidney Sussex College i Cambridge. Han ble ordinert en gang rundt 1616, og dro til Irland i 1633 med jarlen av Strafford og ble biskop av Derry i 1634. I 1642 dro han tilbake til England, og i 1644 forlot han England for Europa og kom tilbake til Irland kun midlertidig i 1648. I løpet av Interregnum (tiden mellom kongedømmene) tilbrakte den rojalistiske Bramhall sin tid hovedsakelig i Paris. Han kom tilbake til Irland etter restaurasjonen og i 1661 ble han belønnet for sin trofasthet ved å bli forfremmet til posisjonen som erkebiskop av Armagh. Som erkebiskop var Bramhall ansvarlig for å sikre at lovene om religiøs tilslutning (til den engelske kirke) ble utført med moderasjon i Irland.

Erkebiskop av Armagh

Bramhalls fremst historiske betydning finnes i de skrifter som han gjorde i landflyktighet. I tiden han var uten en posisjon benyttet han til å gi skriftlige svar på de angrep han oppfattet mot den anglikansk kirke. I 1643 skrev han Serpent Salve (Slangesalve), et forsvar for bispestyret og monarkiet mot angrepene fra den puritanske, presbyterianske modellen og demokratiet. Han fulgte dette opp med Fair Warning against the Scottish Discipline (Rettferdig advarsel mot den skotske disiplinen) i 1649 som var et angrep på svakhetene i den presbyterianske modellen og en såravskrapning av de puritanske religiøse kravene. Han angrep og forsvarte seg mot Thomas Hobbes bok Leviathan som hadde blitt oppkalt etter den bibelske Leviatan. I boka rettferdiggjør Hobbes staten generelt og eneveldet spesielt. I 1655 skrev Bramhall Vindication of True Liberty (Forsvar for den sanne frihet). Hobbes besvarte Bramhall med Animadversions (Anmerkninger), og Bramhall svarte på dette med Castigation of Hobbes' Animadversions (Tukting av Hobbes Anmerkninger) – med et etterord kalt «The Catching of Leviathan, the Great Whale» («Fange Leviatan, den store hvalen»), i 1658.
I tillegg forsøkte Bramhall å forsvare den engelske kirke mot angrep fra den romersk-katolske kirke. I 1653 gikk han til motangrep på Théophile Brachet de la Milletières gjentakelse av doktrinen om transsubstansiasjon med et svar som gjentok rettferdiggjørelsen av den anglikanske kirkens doktrine om realpresens (virkelig tilstedeværelse). Han angrep også ultramontanistene i Frankrike. Bramhalls A Just Vindication of the Church of England from the Unjust Aspersion of Criminal Schism (Et rettferdig forsvar av den engelske kirke fra urettferdig bakvaskelse av kriminell skisma, 1654) ble besvart av den titulære biskopen av Khalkedon. Bramhall ga sitt gjensvar med Replication (Replikk) i 1656 hvor han ber om at må leve lenge nok til å oppleve den dagen da alle kristne igjen ble forent.
Bramhall huskes for frasen «It is the last feather that breaks the horse's back» (Works, 1655), «Det er den siste fjæren som brekker hestens rygg». Det er en tidlig versjon av et arabisk ordtak, «Det siste strå brekke kamelens rygg».
Marianne Harg

Utdanning og erfaring

Harg er utdannet sivilingeniør innen kjemi fra NTH i 1976. I 2005 var hun seksjonssjef i Hydro IS Partner, et IT-selskap under Hydro som i 2008 ble kjøpt opp av EDB Business Partner, et selskap som nå er kjent som EVRY. Hun har tidligere jobbet ved Norsk Hydros forskningssenter i Porsgrunn, vært produksjonssjef for farmasøytiske fiskeoljekonsentrater i Pronova Biocare og prosessingeniør i Hydro Agri. Harg har også diverse styreverv, blant annet i Innovasjon Norge Telemark og Norges miljø- og biovitenskapelige universitet; hun var styreleder i Teknisk Ukeblad Media AS fra 2006 til 2009.
Rælingen Håndballklubb

Historikk

Håndballgruppa i Rælingen Turn hadde vokst seg stor siden man startet med idretten i Rælingen i 1969.  Med bygging av Sandbekkhallen ble det derfor naturlig å etablere et særidrettslag. Dermed ble Rælingen Håndballklubb stiftet 24. september 1977.
Rælingen Håndballklubb har siden fostret flere spillere til eliteserieklubber.  Fire spillere som startet sin karriere i Rælingen har også spilt på seniorlandslaget (Lars Tore Rognlan, Kåre Ohrvik, Frode Scheie og Kent Robin Tønnesen).  Man har etablert en velfungerende organisasjon, med årlig Julecup siden 1976, håndballskoler og andre arrangementer. 
I august 2007 fikk inneidrettene i Rælingen kommune endelig økt hallkapasiteten gjennom bygging av Marikollhallen. Dette har gitt et bedre grunnlag for sportslig utvikling og ikke minst et naturlig samlingssted for møter i moderne egnede lokaler.  Klubben har ca. 400 medlemmer fordelt på håndballskoler og 24 lag påmeldt til seriespill.  Klubben har de siste årene rendyrket elitesatsing på kvinnehåndball, og har også oppnådd svært gode resultater på juniornivå med seiere i bl.a. Bringserien, Partille Cup og Peter Wessel Cup. Flere yngre jentespillere har representert klubben på yngres landslag og regionale landslag. Mennenes elitesatsing gjøres gjennom Lillestrøm Topphåndball, som er prestasjonsklubb på Nedre Romerike. Rælingen Håndballklubb spilte i 1.divisjon sesongene 07/08, 08/09 og 09/10, derav den siste sesongen med profilen Kari-Anne Henriksen.  Etter nedrykk ble det tre sesonger i 2.divisjon. Fra sesongen 13/14 var RHK igjen i 1.divisjon og fra 2015 i Eliteserien i håndball for damer. Klubben rykket ned i 2017. Sesongen 2017/18 ble laget nr.3 i 1.divisjon og vant kvalifiseringen til Eliteserien i håndball for damer mot Sola Håndballklubb.
Skrewdriver

Skrewdriver var et britisk punk/skinhead/Oi!-band. De ble stiftet i den engelske byen Blackpool i 1976 av Ian Stuart Donaldson. Bandet starta som et vanlig punkband sterkt inspirert av Sex Pistols. Etter en stund ble de oppløst, og Ian Stuart Donaldson starta bandet på nytt med nye medlemmer. Skrewdriver var ikke lenger et vanlig punkband, men et band med sterke nazistiske og nasjonalistiske tekster og holdninger. De knyttet nære bånd til britiske National Front og Blood & Honour. Bandet blir regna som pionerer innen «white power»-musikken, og skapte stilarten/bevegelsen R.A.C. (Rock Against Communism). Ian Stuart Donaldson ble drept i en bilulykke i 1993, og det var også slutten for Skrewdriver. Bandet gav ut 10 studioalbum.
Bowdoin College

Rangeringer

U.S. News & World Report rangerte Bowdoin College som nummer 5 blant liberal arts-collegene i USA i 2015, Forbes plasserte det på 21.-plass blant alle colleger i USA, mens Washington Monthly rangerte det som nr. 44 av amerikanske liberal arts-colleger i 2014.
Bowdoin College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Suffolk University

Suffolk University er et privat universitet i Boston i Massachusetts. Det ble grunnlagt i 1906. Skolen, som først lå i Roxbury, het opprinnelig the Suffolk School of Law.
Convivium (album)

Convivium er et musikkalbum med Convivium, utgitt i 1971. Dette er bandets første og siste plate.
Hayden kullkraftverk

Hayden kullkraftverk er et kullkraftverk i Hayden i Routt County, delstaten Colorado i USA. Det har en installert produksjonskapasitet på 446 MW fordelt på to blokker. Dette er delstatens niende største fossile kraftverk målt etter installert produksjonseffekt. 
Anlegget ble påbegynt omkring 1962 og stod ferdig i 1976. Brenselkilden er kull. Operatør er Xcel Energy.
Attacus paukstadtorum

Utseende

En meget stor (vingespenn ca. 200 millimeter), brun påfuglspinner med sigdformede forvinger, særlig hos hannen, som er spinklere og mer smalvinget enn hunnen.
Arten har temmelig ensfarget brune vinger, tverrbåndet er lite fremtredende.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten er beskrevet fra Lombok.
Teutonisk kors

Teutonisk kors (engelsk:cross potent) kalles vanligvis i skandinaviske språk for et krykkekors. Det er en korsfigur som består av et likearmet kors (gresk kors) med en tverrstrek ved endene av hver av armene. Korset kan se ut som fire T'er som møtes på midten. Korset skiller seg fra korset kors som har tverrstrekene litt innenfor endene til korsarmene.
Teutonisk kors/krykkekors finnes i våpenskjold og inngår blant de mange heraldiske korsformene. Det brukes blant annet som midtfigur i jerusalemskorset.
Tarapur kjernekraftverk

Tarapur kjernekraftverk er et stort kjernekraftverk som produserer elektrisk kraft i India. Det ligger i byen Tarapur i distriktet Thane i den vestindiske delstaten Maharashtra. Byggingen av anlegget begynte i 1962 og det stod klar til drift i 1969.
Til å begynne med bestod anlegget av to kokvannsreaktorer, hver med en effekt på 160 MW. Disse reaktorene ble produsert av Bechtel og GE etter 1963-avtalen mellom India, USA og Det internasjonale atomenergibyrået (IAEA). Senere ble to nye og mer kraftfulle reaktorer bygd ved anlegget, disse med en samlet maksimal effekt på 980 MW. Anlegget har i dag fire reaktorer, og disse har en maksimal effekt på om lag 1 400 MW. Dette betyr at anlegget i Tarapur er det største kjernekraftverket i India.
Hertugdømmet Lucca

Flagg

Fra 1815 til 1818 bestod Luccas flagg av gule og røde horisontale striper. Fra 7. november 1818 til 1847 var flagget hvitt, med Maria Louisas våpen og det gul-røde flagget i kantonen.
Schizonycha

Utseende

Middelsstore (7,5-23 millimeter), avlange, blanke, gulbrune til rødbrune oldenborrer. Dekkvingene er tett og jevnt punkterte.

Utbredelse

De aller fleste artene lever i Afrika, men det forekommer også noen få (ca. åtte) i Sørøst-Asia.
Skjæveland gamle bru

Skjæveland gamle bru er en bro over elva Figgjo på Jæren. Midten av broen utgjør grensen mellom Klepp kommune og Sandnes kommune. Broen ble  ferdig i 1853. Byggematerialet er for det meste stein, bygget som en kombinert stenhvelv- og stenhellebru (utkragingsbru). Broen er 100 meter lang. Den ble bygget som en del av Vestlandske hovedvei, og var den første broen i Rogaland fylke som ble bygd for kjøretøy.
Broen ble tegnet av Ingebret Mossige, lensmann og vei-inspektør i Time kommune. Gabriel Høyland (1820–1907) ledet byggingen av broen. I 1966 ble det åpnet en ny bro for riksvei 44, og Skjæveland gamle bru har etter dette blitt benyttet til gang- og sykkelsti. Den ble restaurert i 1985, og ble i 2002 tatt med i Nasjonal verneplan for veger, bruer og vegrelaterte kulturminner.
Agurkurt

Helserisikoer

Marcussens Universal-te, en urtete som har vært og er i salg hos de fleste steder som selger urter til te, hadde opprinnelig agurkurt med i oppskriften. Marcussen skriver om agurkurt med advarselen "Bør anvendes sparsomt", men skriver om teen "Denne te kan man nyde i ubegrænset tid". Planten inneholder små mengder pyrrolizidinalkaloider, det advares derfor mot å bruke den regelmessig eller i større mengder i matvarer. Pyrrolizidinalkaloider er levertoksiske, og derfor står planten på EMAs liste over "Herbal drugs with serious risks"
Arp 299

Arp 299 (har også benevnelsene NGC 3690, IC 694, Mrk 171, VV 118 og KPG 288) er et par vekselvirkende galakser som ligger rundt 150 millioner lysår unna jorden i stjernebildet Store bjørn. Galaksene gjennomførte en nærpassering for rundt 700 millioner år siden som førte til eksplosiv stjernedannelse. I de rundt siste 15 åra har hele seks supernovaer blitt oppdaget i de ytre delene av galaksene, noe som gjør de til ei særmerket system for supernovadannelse. Arp 299 hører til de ultralyssterke infrarøde galaksene. Arp 299 er også lyssterk i det ultrafiolette, og er nummer 171 i B.E. Markarian sin katalog over galakser med kraftig ultrafiolett utstråling.
Teddybjørn

Teddybjørn eller bamse er et lekedyr som forestiller en bjørn. Den første bjørnen ble laget i Leipzig av Richard Steiff i 1902.
Den internasjonale føderasjonen av filmarkiv

Den internasjonale føderasjonen av filmarkiv (FIAF) (eng. The International Federation of Film Archives, fr. Fédération Internationale des Archives du Film) er en sammenslutning av filmarkiver over hele verden.
Organisasjonen ble stiftet i 1938 i Paris, for å bringe sammen virksomheter fra hele verden som jobber med å bevare film som audiovisuell kulturarv og historisk dokumentasjon. Fra en sped start med fire medlemmer har organisasjonen i dag over 150 medlemmer i 78 land.

Norge

I Norge er Norsk filminstitutt og Nasjonalbiblioteket medlemmer i FIAF.
Harald Schumacher

Klubbkarriere

18 år gammel ble han tatt opp i Köln, og han ble der i 15 år. I denne perioden vant han Bundesliga en gang og cupen tre ganger. Han ble kåret til årets spiller i 1984 og 1986. Året etterpå byttet han klubb til rivalene Schalke 04, der han bare ble i en sesong. Han dro deretter til Fenerbahçe SK i Turkcell Süper Lig i 1988, og vant allerede i 1989 serien med laget. Han ble til 1991, da han dro til FC Bayern München, der han spilte i en sesong før han la opp. Han gjorde også et comeback for Borussia Dortmund på en kamp, den siste, som gjorde at han ble seriemester med laget i 1995-1996-sesongen.

Landslag

Schumacher var Vest-Tysklands førstemålvakt fra 1979 til 1986. Han spilte alle kampene i EM i 1980, og slapp inn tre mål på fire kamper, to av dem på straffespark. Det ble også sølv i VM i 1982 og VM i 1986, da som kaptein. Han var også førstemålvakt i Vest-Tysklands noe mindre heldige EM i 1984.

VM-semifinalen 1982

På tross av en lang og tro karriere i klubben og EM-gull, er Harald Schumacher sannsynligvis mest kjent for semifinalen mot Frankrike i 1982. Michel Platini frispilte Patrick Battiston, og Schumacher gikk ut for å ta ballen. De to kolliderte i hverandre, og Battiston fikk tenner slått ut, ble rammet av hjernerystelse og lå i koma. I ettertid regnes Schumachers fremferd som relativt brutal. Det ble imidlertid ikke dømt frispark i situasjonen, og Schumacher tok relativt raskt utspark rett etter at Battiston var båret ut. Kampen endte 3-3, og gikk til straffesparkkonkurranse, som Vest-Tyskland vant etter redning av Schumacher.
En fransk avis kåret etter en spørreundersøkelse Schumacher til tidenes mest forhatte tysker. Adolf Hitler kom på andreplass.
Komiprisen 2003

Komiprisen 2003 ble arrangert lørdag 30. august 2003 på Chat Noir med Øystein Bache som programleder.
Parlamentsvalget i Latvia 2011

Bakgrunn

Latvias daværende president Valdis Zatlers kunngjorde den 28. mai 2011 at han ville bruke sin konstitusjonelle makt til å gjennomføre en folkeavstemning for å oppløse nasjonalforsamlingen. Begrunnelsen var at Zatlers anklaget nasjonalforsamlingen for ikke å gjøre nok for å bekjempe korrupsjonen i Latvia. Den formelle årsaken til denne avgjørelsen var at nasjonalforsamlingen den 26. mai avviste å tillate at politiet ransaket hjemmet til Ainārs Šlesers, partilederen for det konservative Latvijas Pirmā Partija og et sentralt medlem av forsamlingen og tidligere minister som en del av en korrupsjonsetterforskning.
Zatlers er den første presidenten i Latvias historie som har benyttet seg av denne  konstitusjonelle retten. I henhold til grunnloven må det holdes en folkeavstemning om vedtaket om å oppløse nasjonalforsamlingen. Dersom vedtaket får støtte, blir det holdt nytt valg til nasjonalforsamling. Derimot hvis vedtaket ikke får støtte så skal han gå av som president.
Til tross for at Zatlers gikk av som president 7. juli etter å ha tapt presidentvalget til Andris Bērziņš, fikk vedtaket om å oppløse nasjonalforsamlingen 94,3 prosent av stemmene, og valg på ny nasjonalforsamling ble satt til september.
Tistelengvikler

Utseende

En middelsstor til nokså stor (vingespenn 16-22 millimeter), lyst brunlig vikler. Thorax er lyst brunlig på sidene, brunsvart i midten. Forvingen har både lyse og mørke lengdestreker, mot spissen er det tre nokså brede, lyse skråstreker med mørkere midtstripe. Ved bakhjørnet er det et ovalt felt med uregelmessige, små, svarte flekker. Larven er blekoransje, bred og noe flattrykt. Arten ligner sterkt på den beslektede arten mørk knoppurtengvikler (Eucosma hohenwartiana).

Levevis

Larvene utvikler seg på blomsterkurvene av ulike tistler og på knoppurt (Centaurea). De voksne viklerne flyr fra juni til august.

Utbredelse

Arten finnes over det meste av Europa, unntatt lengst i nord, og i det nordlige Asia. I Norge er den utbredt og nokså vanlig nord til Nord-Trøndelag.
Freden i Wien

Freden i Wien var en fredsavtale inngått mellom Keiserdømmet Østerrike, Kongeriket Preussen og kongeriket Danmark i Wien 30. oktober 1864. Fredsavtalen gjorde slutt på den andre slesvigske krig og medførte at Danmark mistet 40 % av sitt areal. Hertugdømmet Slesvig ble overført til Preussen og Holsten til Østerrike. Uenighet om administreringen av disse to provinsene førte senere til den østerriksk-prøyssiske krig.
Nordslesvig ble i 1920 gjenforent med Danmark etter en folkeavstemning.
Ivan Sproule

Hibernian

Scottish Premier League-klubben Hibernian inviterte ham på prøvespill i januar 2005, der han imponerte manager Tony Mowbray og signerte som fulltids profesjonell på en korttidskontrakt til slutten av 2004-2005-sesongen. Det betydde at han måtte slutte i sin dagsjobb som fabrikkingeniør. Hibs betalte Institute en overgangssum på £5.000.
Gamblingen med å signere en spiller fra amatørfotballen i Nord-Irland viste seg å gi avkastning både for Sproule og Hibs. Selv om han hadde en litt svak start med Hibs, og det gikk rykter om at han ville dra tilbake til Nord-Irland, scoret han ett av målene i en 3–1-seier over Celtic på Celtic Park. Sproule ble tilbudt en forlengelse av kontrakten, som han skrev under på.
Sproule fikk store overskrifter i august 2005 med å score alle målene i en 3–0 seier over de skotske ligamestrene Rangers på Ibrox Stadium. Hans gode spill resulterte i at han også ble knyttet til en millionovergang til den ukrainske klubben FC Dnipro Dnipropetrovsk, som hadde spilt mot Hibs i UEFA-cupen.
Sproule forårsaket ytterligere skade for Rangers ved å hjelpe Hibs til å slå dem ut av den skotske FA-cupen i 2005-2006. Sproule scoret ett mål og la opp til et annet da Hibs igjen vant 3–0 på Ibrox. Han var en del av laget som vant ligacupfinalen i mars 2007. Totalt hadde Sproule 94 førstelagsopptredener for Hibs og scoret 18 mål.

Bristol City

Sproule sluttet seg til Bristol City på en treårskontrakt den 27. juni 2007 for en ukjent overgangssum, som er antatt å ha ligget rundt £500.000. Den første sesongen hos Bristol City ble meget vellykket for Sproule, men da klubben og manager Gary Johnson gikk hver sine veier, falt Sproule ut av førstelagsoppstillingene, og han var på utlån i to andre klubber.

Hibernian (andre periode)

I april 2011 var Sproule i forhandlingssamtaler med manager Colin Calderwood i Hibernian, og én måned senere signerte Sproule igjen for den klubben som opprinnelig hadde gjort ham til profesjonell fotballspiller.
Vollan gravplass

Vollan gravplass (eller Vollan kirkegård) er en gravlund i Smøla kommune. Den ble etablert i 1971 og ligger vest for fylkesvei 669 nordvest på øya Smøla.